google/wiki40b huggingface dataset:
Troféjakt

Troféjakt kan hevdes å være jakt på ville dyr, som det (tidligere og i visse kretser fortsatt) gir høy status å ha felt, men der felt vilt ikke primært er matauk eller ment å skape økonomisk profitt for jegeren. Grunnen til at denne jaktformen kalles troféjakt ligger i at hodet på viltet som regel ble kuttet av og utstoppet, som et bevis.

Beskrivelse

Jakt på større ville dyr, som elefanter, nesehorn, bjørner og store kattedyr er spesielt attraktive som troféer, men også jakt på ulv, gnu, elg og vannbøffel ble rangert svært høyt. I deler av verden er også arter som tiur rangert høyt til tross for at den i Norge og Sverige er svært vanlig. Jakten ses på som en tvekamp mellom jegeren og byttet, og troféet er det endelige beviset på at jegeren fullførte.
Tidligere ble gjerne hodet på byttedyret utstoppet og montert på et skjold av edeltre og hengt strategisk på en vegg i hjemmet eller andre steder. Utover på 1960-tallet fikk imidlertid slike troféer et stadig dårligere rykte, i det moderne media fremstiller jakten som bestialsk og usportslig selv om den neppe avviker fra annen jakt. Kritikk mot slik jakt har derfor økt over hele verden, og inntil et nivå hvor selv regulær jakt på enkelte arter er forbudt.
Troféjakt er fortsatt vanlig og lovlig mange steder. I Zimbabwe er anslagsvis prisen (2004) for å nedlegge en leopard US$ 3 250 og ei hannløve US$ 5 500. I tillegg kommer en dagpris på ca. US$ 500-1 000. Om dyret står på CITES liste over arter med handelsrestriksjoner må man gjerne betale ekstra.
Det er også vanlig for sportsfiskere å gjøre troféer av en spesielle fangster, for eksempel en spesielt stor ørret, laks eller gjedde som er fanget på fiskestang.
Internasjonalt er det relativt få arter det jaktes på, og selv om det er en allmenn oppfatning at disse artene er spesielt truet så medfører dette i mange tilfeller kun en begrenset grad av riktighet.

Troféjakt i Norge

De første troféjegerne dro til Svalbard allerede tidlig på 1800-tallet. Bare i 1907 ble det drept 888 isbjørn av fangstmenn og rike jaktturister. Eksempelvis leide en engelske lord en båt i Hammerfest i 1856 for å dra på troféjakt på Svalbard. I 1881 gikk den første cruiseturen til Svalbard. Først på 1970-tallet opphørte denne troféjakten.
Troféjakt i Norge er uvanlig, selv om det foregår utstrakt jakt på lovlig vilt som elg, hjort og villrein av mennesker som primært jakter for sportens skyld. Allikevel kan jakt på alfaindivider, altså store okser med store fjølgevir kalles troféjakt. Når de store alfadyra ikke får pare seg, får de mindre oksene muligheten til å spre genene sine. Det fører til elgstammen degenereres og blir fysisk mindre. Troféer av freda arter som kongeørn og havørn krever lisens for fremstilling, transport og oppbevaring. Det kan imidlertid hende at noen lager troféer av spesielle fiskefangster.

Andre betydninger av troféjakt

I våre dager brukes også begrepet troféjakt i en bredere sammenheng, for eksempel om folk som søker heder og ære på sportsarenaer, gjennom økonomiske bragder, eller gjennom å nedkjempe andres meninger i en debatt og lignende.
Ole Landmark

Liv og arbeid

Ole Landmark tok eksamen i 1909 fra Trondhjems Tekniske Læreanstalt på arkitektavdelingen. Han foretok flere utenlandsreiser, blant annet til Sverige, Tyskland og Frankrike. Han var en tid assistent hos arkitektene Schak Bull og Einar Oscar Schou før han opprettet sin egen praksis i Bergen i 1910. Landmark hadde en rekke oppdrag både innenlands og utenlands. Han var en talsmann for den bergenske og vestnorske byggetradisjon, både når det gjaldt form og materialbehandling. Han står som en hovedrepresentant for den særegne Bergens-stil som bygger på og viderefører den lokale byggeskikk. Dekorative detaljer ble hentet fra den bergenske utforming av stilarter som rokokko, Louis seize og empire. Bymessig bebyggelse i mur fra renessanse og barokk og Baroniet i Rosendal var også viktige inspirasjonskilder. Senere ble Landmark funksjonalist, med Forum Kino og Bergen Kunstforenings bygg som hovedverk. Landmark hadde også en periode som formann i tilsynsrådet for byens utseende. Det kan også nevnes at han var medlem i Brente Steders Regulering 1943.
Landmark var, sammen med toneangivende arkitekter som Egill Reimers, Frederik Konow Lund, Kristian Bjerknes og Per Grieg, en del av «Bergensskolen» i mellomkrigstiden. Han hadde en lang rekke oppdrag for rike, bergenske borgere. Han tegnet Forum kino i funksjonalistisk stil med innslag av art deco. Forum Kino regnes som hans hovedverk og et hovedverk i norsk funksjonalisme, og er i dag en av de få kinoer fra perioden som er bevart intakt.
Landmark var bror til den kjente bergensmaleren Hjørdis Landmark (1882–1961).
Arkivet etter Ole Landmark finnes på Bergen byarkiv, og inneholder materiale fram til 1967. Arkivet inneholder korrespondanse vedrørende arkitektens oppdrag, arkitekttegninger og en del foto.
Stans! Jeg vil gi deg en sang

Stans! Jeg vil gi deg en sang er et musikkalbum med Ellen Nikolaysen, utgitt i 1972. Dette er hennes første plate som soloartist.
Monterrey Ice Complex

Monterrey Ice Complex er en ishall i Santa Catarina i Monterreys storbyområde i den meksikanske delstaten Nuevo León. Ishallen har en kapasitet på 1 500 tilskuere og er den største i Monterrey og den tredje største i Mexico. Ishallen er hjemmebane for ishockeyklubben Toros Monterrey og hallen blir også benyttet for kunstløp. Det har vært arrangert internasjonale mesterskap i ishallen, blant annet 3. divisjon av U18 VM i ishockey i 2010.
K-Soft Norway

Kritikk

K-Soft har fått oppmerksomhet i pressen for sine markedsføringsmetoder, og forbrukerombudet har fått klager på uønskede fakser og spam fra K-Soft. Ifølge ombudet sendes e-postene ut fra et svensk selskap,og ombudet derfor har vært i kontakt med Konsumentverket i Sverige, som ikke har kapasitet til å stoppe dette, til tross for at det er brudd også på svensk lov. Ombudet refererer i denne sammenheng til K-Soft Sverige AB, et norskregistrert utenlandsk foretak med forretningsadresse Oslo. 
Det fremholdes at bedriften bruker norske bedrifter som Statoil, NSB, TINE og Nycomed som kundereferanser, uten at det foreligger bevis på at disse bedriftene er kunder hos K-Soft. Daglig leder i K-Soft, Rune E. Karlsson, fremholder at store deler av kritikken kommer fra et fåtall som ønsker å sverte selskapet.
I 2002 startet den første tvisten mellom daværende enkeltmannsforetak K-Soft Emanuel Karlsson og kunden Ing T Dahn. Kunden ønsket å returnere en programvarepakke på grunn av misnøye med produktet, mens selskapet ikke ville godta returen. Da K-Soft i 2005 nektet å godta at en annen kunde benyttet seg av sin påståtte angrerett, la kunden samme år ut innlegg på Usenet under tittelen «Svindlerfirma - K-Soft Norge AS». 
Senere samme år gikk K-Soft til søksmål mot fire nettdebattanter for piratkopiering og ærekrenking. Søksmålene endte med at «To personer har fått midlertidige forføyninger for å ha linket til en piratkopi av programmet». Den 1. februar 2008 ble de saksøkte frifunnet av Oslo tingrett for anklager om injurier, og K-Soft måtte betale saksomkostninger for samtlige involverte.
Desert Basin gasskraftverk

Desert Basin gasskraftverk er et varmekraftverk i Pinal County i Arizona, USA. Anlegget har en installert produksjonskapasitet på 625 MW, fordelt på 3 turbiner. Operatør er energiselskapet Salt River Project Co. 
Kraftverket stod ferdig utbygd i 2001. Brenselkilden er naturgass.
Fylkestingsvalget 1995

Fylkestingsvalget 1995 ble gjennomført 10. og 11. september 1995, samtidig med kommunestyrevalget. Valget ble holdt i alle fylker unntatt Oslo.
Stemmerettsalderen var 18 år. Utenlandske statsborgere som på valgdagen hadde vært bosatt Norge sammenhengende de tre siste årene, hadde også stemmerett.
2 980 858 personer hadde stemmerett ved fylkestingsvalget. Det ble avgitt 1 739 772 stemmer. Oppslutningen var 58,4%, en nedgang fra forrige valg. Til sammenligning var oppslutningen ved kommunestyrevalget 62,8%. 6 198 stemmer ble forkastet.
Ved valget ble det valgt 894 representanter til landets 18 fylker, Oslo unntatt. For å sikre kommunene en rimelig representasjon i 
fylkestingene i forhold til folketallet, tilfalt 126 av representantene på forhånd bestemte kommuner, såkalte utjamningsrepresentanter. Av de valgte representantene var 366 kvinner.
Akershus slottskirke

Gudstjenester

Gudstjenestene i vårsesongen åpner på Maria Budskapsdag (medio mars) og avsluttes i månedsskiftet juni/juli. I høstsesongen er det gudstjenester fra begynnelsen av august til og med første søndag i advent. I disse periodene feires det høymesse i Akershus slottskirke hver søndag klokken 11.00 og ved andre kirkelige høytidsdager.
Catopyrops

Utseende

Ganske små blåvinger (vingespenn ca. 25-30 millimeter) med korte stjerter på bakvingene. Hannens overside er ensfarget blåfiolett. Undersiden er gulbrun med tynne, hvite tverrstreker, dessuten en oransje flekk bakerst på bakvingen.

Levevis

Larvene lever på ulike busker og trær.

Utbredelse

Slekten er utbredt fra Assam i vest til Australia og Salomonøyene i øst, med flest arter på Ny-Guinea.
Adullam Rescue Mission

Adullam Rescue Mission var et lite amerikansk misjonsforetak av pentekostal protestantisk karakter som virket i Kina fra ca. 1919 til 1950. Den virket blant blant gatebarn i og nær Kunming i provinsen Yunnan, sørvest i landet.
Misjopnen ble drevet av Josephine og Harold Armstrong Baker. Sistnevnte skrev en rekke bøker om den åndelige oppvåkning blant trengende barn i Kunming, for det meste gatetiggere og foreldreløse. De to tilbragte mesteparten av sine voksne liv i Kina med dette arbeidet.
De tok seg av barn i sitt barnehjem, og det var for det meste gutter fra seks til atten år. Noen av dem begynte å ha åndelige opplevelser, og hevdet at de hadde sett Himmelen i en serie av visjoner. Disse visjonene omtales i Bakers bok Visions Beyond the Veil.
H.A. Baker forfattet også blant annet Heaven and the Angels, Plains of Glory and Gloom, The Three Worlds,  Tribulation to Glory,  Through Tribulation og  Visions Beyond The Veil.
Sørbukta (Peter I Øy)

Sørbukta er en liten bukt på sørsiden av det norske bilandet Peter I Øy i Antarktis. Den ligger øst for munningen av Zavodovskijbreen på Vostokkysten.
Phylloneta impressa

Utseende

Phylloneta impressa er sammen med de andre artene i denne slekten, forholdsvis små edderkopper, hunnen er 4,5 millimeter lang, mens hannen er litt mindre. Kroppen er todelt i en bakkropp (abdomen) og en forkropp (prosoma eller cephalothorax). Forkroppen (prosoma) er bredt oval, litt flat og forholdsvis liten. Den er lys og har en mørk midtstripe, som blir bredere lengst framme. Bakkroppen (opisthosoma) er noe variabel, den har et «taggete mønster» i hvitt, brunt og rødbrunt. Den er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn.
Mange kamfotedderkopper er ganske like hverandre, samtidig som de kan være fargevariable av utseende. Phylloneta impressa og Phylloneta sisyphia er umulige å sikkert skille på ytre utseende. For sikker artsbestemmelse kreves nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Phylloneta impressa lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers.
De kjønnsmodne individene (imago), finnes fra slutten av juni til august. Hunnen spinner eggene sine inn i en fritthengende, rund eggsekk (kokong). Hun vokter avkommet og gulper opp ferdigfordøyet mat som hun mater avkommet med. Senere deler hun også større bytter med dem.

Utbredelse

Phylloneta sisyphia er utbredt i Holarktis. Den finnes i Norge.
Livslevande

Livslevande er et konsertalbum med Tommy Körberg, utgitt i 1990.
Teologi

Kristen teologi

De fleste forbinder nok teologi med den akademiske disiplin som vokset frem ved universitetenes fremvekst, og som har røtter i den jødisk-kristne tradisjon og det greske akademia.
Det er vanlig å organisere teologien i kristendommen etter de tre oldkirkelige trosbekjennelser (symboler), og da i en treleddet struktur: Gud Fader – Jesus Kristus – Den hellige Ånd
Ishockey-VM 1970 (pulje B)

Valg av vertsnasjon

På IIHFs 52. årskongress i Grenoble 5.–18. februar 1968 vedtok Det internasjonale ishockeyforbundet (IIHF) å arrangere VM pulje B i 1970 i București i Romania.
Adygejsk

Historie

Byen ble grunnlagt som bosetningen Adygejskij (russisk: Адыге́йский) i 1969, i forbindelse med byggingen av Krasnodar-reservoaret. Da den fikk innvilget bystatus i 1976 ble samtidig navnet endret til Teutsjezjsk (russisk: Теуче́жск), men i 1992 ble det endret tilbake til Adygejsk igjen.
Gråpudret jordfly

Utseende

Et middelsstort til ganske stort (vingespenn 30 – 46 mm), gråbrunt nattfly. Fargen er ganske variabel. Forvingen er brungrå med svartkantede nyre- og ringmerker. Ringmerket er ofte noe uttrukket, noen ganger gror de to merkene sammen. Bak ringmerket er det et svartkantet, langt ovalt, brunt tappmerke. Frynsene langs vingens ytterkant er lysbrune med en mørk tverrstripe. Bakvingen er hvit, gråpudret langs ytterkanten.

Levevis

Arten finnes særlig i hager og på dyrket mark. Larvene lever nede i bakken av røttene på ulike planter, ofte på grønnsaker og andre kulturplanter der de kan gjøre betydelig skade ved å gnage over rothalsene på unge planter, ødelegge rotsystemet på eldre, og gnage på rotgrønnsaker. Arten har to generasjoner hver sommer, de voksne sommerfuglene flyr
i mai – juni og i august – september.

Utbredelse

Arten finnes over hele Palearktis og Afrika, og i deler av Sørøst-Asia. Man har brukt store ressurser, foreløpig med hell, for å hindre at denne brysomme arten sprer seg til Nord-Amerika. I Norge finnes den bare i de sørligste landsdelene nordover til Rogaland.
Belmont University

Belmont University er et uavhengig, kristent universitet i Nashville, Tennessee. Det ble grunnlagt i 1951.
Undervisningen gis opp til doktorgradsnivå (Ph.D), og det var 4 481 studenter i 2006. Skolepengene var samme år US$ 19 780. Studentene kommer (2008) fra 26 ulike land, det er 75 fagstudier og tolv masterprogrammer. Rektor er (2008) Robert Fisher.
Blind Archery Club

Blind Archery Club ble dannet i 2003, og platedebuterte med The Union i februar 2007.
Bandet er Oslobasert og kommer fra Follo. De har spilt på festivaler som Norwegian Wood, Quartfestivalen, KlubbØYA og Lost Weekend, i tillegg til turnevirksomhet over hele landet.
Den mest kjente låta er «Off The Deep End», som nådde 4.-plass på Hit40 vinteren 2007.
Rødde Folkehøgskole

Starten

Rødde ungdomsskole startet i 1920. Skolen ble lagt til Rødde fordi man her så muligheten for å starte en jordbruksskole i tillegg. Disse planene ble det ikke noe av, men unntatt skoleåret 1944-1945 har det vært skoledrift på Rødde siden 1920.  I 1972 ble navnet endret til Rødde folkehøgskole, siden den offentlige ungdomsskolen da var innført, og den tok i bruk ungdomsskolenavnet.
Bonnevillesjøen

Bonnevillesjøen var en sjø i istiden i Nord-Amerika. Den dekket ca. 51 000 km² av ørkenområdet mellom Rocky Mountains og Sierra Nevada. Great Salt Lake i Utah er en rest av Bonnevillesjøen. Den er oppkalt etter den amerikanske oppdageren B. de Bonneville (1796–1878).
UK Border Force

UK Border Force er grensepolitiet i Storbritannia, etablert som en selvstendig etat 1. mars 2012.
UK Border Force var opprinnelig en del av UK Border Agency, men ble skilt ut som en egen etat under Home Office, med «politietos», etter at UK Border Agency ikke hadde fulgt regjeringens retningslinjer for grensekontroll.
Til en venn

Til en venn er et musikkalbum med Anita Skorgan, utgitt på etiketten RCA Victor i 1975. Dette er hennes debutalbum.
Liggesykkel

Liggesykkel er en type sykkel der man sitter bakoverlent eller ligger i stedet for å sitte rett opp og lene seg forover. De finnes både som tohjuls- og trehjulssykler.
På engelsk kalles liggesykler for recumbent bicycles. Liggesykler med tre hjul kalles på engelsk for trike, en sammentrekning av tricycle som brukes om andre typer trehjulinger. HPV (forkortelse for Human Powered Vehicle) er en engelsk fellesbetegnelse for liggesykler og andre framkomstmidler og farkoster som blir drevet av menneskelig muskelkraft, enten det er til transport på land, i lufta eller på vann.
Van Buren County (Iowa)

Navn

Fylket er oppkalt etter Martin Van Buren, visepresident da fylket ble etablert.
Costa Ricas flagg

Costa Ricas flagg er vannrett delt i blått, hvitt, rødt, hvitt og blått. Stripenes størrelsesforhold er 1:1:2:1:1. Flagget er i størrelsesforholdet 3:5.
Den blå fargen representerer himmelen, muligheter, idealisme og iherdighet. Den hvite fargen står for fred, visdom og lykke. Den røde fargen står for blodet til uavhengighetsmartyrene, samt folkets varme og generøsitet.
Flagget ble offisielt tatt i bruk 27. november 1906. Utformingen med blå, hvite og røde horisontale striper har imidlertid vært i bruk siden 1848, da Costa Rica forlot den mellomamerikanske føderasjonen og erklærte seg som selvstendig republikk. Pacífica Fernández, konen til president José María Castro Madriz, lagde flagget, inspirert av fargene i det franske flagget.
Flagget benyttes uten merke som nasjonalflagg på land og som handelsflagg til sjøs. Statsflagget har i tillegg Costa Ricas riksvåpen satt inn i en oval hvit skive, plassert på den røde stripen tre tideler inn i flaggduken regnet fra stangen. Fordi Costa Rica ikke har militære styrker, fører landet ikke eget orlogsflagg.
Mikhail av Russland

Bakgrunn og styringstid

Den store urotiden 1598–1613 tvang den russiske adelen, bojarene, til å slutte opp bak Mikhail Romanov som ble valgt til tsar i 1613. Han tilhørte bojarslekten fra Moskva og var 16 da han ble kronet. Han så det som sitt mål å gjenopprette den tsaristiske autoritet som hadde eksistert under Ivan den tredje og Ivan den grusomme. Han gjennomførte dette med å innskjerpe livegenskapen for å knekke de protesterende bøndene. Samtidig gav han bojarende frie tøyler, noe som førte til en ny runde av uroligheter og protest. 
Zemskij sobor, stenderforsamlingen, hadde sterk innflytelse over den nye tsaren og Mikhail lot den sitte samlet til 1622. Denne garanterte gjenoppbyggingen av riket gjennom fastleggelsen av nye skatter. Forsamlingen ble gjeninnkalt i 1632 og satt deretter frem til 1642.
Padling under Stillehavslekene 1995

Padling under Stillehavslekene  1995. Padling var en av flere sporter som var med i de tiende stillehavslekene som ble arrangert i Papeete i Fransk Polynesia i perioden 25. august til 5. september 1995. Det var første gangen som padling var med på programmet under stillehavslekene. Det var åtte øvelser, fire for menn og fire for kvinner. Fransk Polynesia ble beste nasjon, de vant alkle åtte gullmedaljene.
Liberalerna

Historie

Partiet Folkpartiet ble dannet i 1934 ved sammenslåingen av Frisinnade folkpartiet og Sveriges liberala parti. I 1990 ble ordet liberalerne lagt til.
Første regjeringsdeltagelse kom i 1939 på konsulativt nivå i den nasjonale samlingsregjeringen, og med Bertil Ohlin som handelsminister fra 1944. Fram til 1958 var partiet det største opposisjonspartiet.
I 1976 inngikk partiet i en borgerlig trepartiregjering under Thorbjörn Fälldin. Deretter var det flere borgerlige regjeringer, og en ettparti mindretallsregjering under Ola Ullsten 1978-1979.  
Før valget i 2006 inngikk Folkpartiet liberalerna i den borgerlige koalisjonen Allians för Sverige, der målet var å få et maktskifte, som de også lyktes med. Folkpartiet liberalerna gikk dog tilbake, hvilket i stor grad skyldtes en politisk skandale angående dataspionasje, hvor flere partimedlemmer var innblandet, like før valget. Folkpartiet liberalerna fikk 7,5 prosent av stemme (en tilbakegang på hele 5,9 prosent). Moderaterna økte kraftig, og anses for å ha tatt tilbake mange av de velgerne de mistet til Folkpartiet liberalerna i 2002-valget.
Av de 349 mandatene som er i riksdagen, fikk alliansen 178, hvorav Folkpartiet liberalerna fikk 28.
Den 23. april 2007 meddelte Lars Leijonborg (partileder siden 1997) at han ikke ville stille opp som kandidat for partileder ved partiets landsmøte samme høst. Leijonborg hadde før sin avgang mistet støtte i mange valgdistrikt. Jan Björklund ble valgt til ny partileder.
Pseudosphegesthes

Utseende

Små til middelsstore (6-13 millimeter), avlange, gråsvarte trebukker med gråhvite tegninger. Antennene er spinkle, rundt halvparten så lange som kroppen. Pronotum er rundet, omtrent så lange som bredt. Dekkvingene er litt avsmalnende bakover. Beina er lange og slanke.

Levevis

Larvene utvikler seg i hard og tørr, død ved på greiner og stammer av løvtrær i eikeslekten (Quercus).

Utbredelse

Slekten er utbredt rundt Middelhavet i Sør-Europa og Lilleasia.
Artines

Utseende

Små til middelsstore (vingespenn gjerne 20-30 millimeter), brune smygere. Grunnfargen varierer fra rødbrun til gråbrun. På oversiden er det gjerne et par hvite flekker midt på forvingen, og spissen kan være lys. På undersiden har særlig bakvingen mer omfattende tegninger, som ofte omfatter en stor, svart øyeflekk med brungul kant, rundt denne små, hvite eller sølvfargede flekker som danner en spiral.

Levevis

De aller fleste har larver på gress eller andre enfrøbladete planter.

Utbredelse

De fleste artene lever i Brasil, men slekten er utbredt mot nord til Costa Rica.
Så lenge scootern kan gå

Så lenge scootern kan gå er et musikkalbum med Ola Bremnes, utgitt i 1997.
Bematistes

Utseende

Bematistes-artene er forholdsvis store til Acraeini å være. Vingene er avlange, forvingene ofte litt innbuktet i ytterkanten slik at de blir en tanke sigdformede. Vanligvis er forvingen mørk med et bredt, hvitt, gult eller rødt tverrbånd, bakvingen er hvit, gul eller rød med mørk ytterkant. Vingeårene er mørke og viser som smale, mørke streker i de bleke områdene.

Levevis

Acraeini er skogsinsekter. Noen av Bematistes-artene kan vandre ganske lange avstander.
I alle fall noen av artene lever på planter i pasjonsblomstfamilien.

Utbredelse

Slekten finnes bare i tropisk Afrika.
Erik Stensiö

Kilder

E. Jarvik. (1992). Erik Stensiö. Minnesteckning vid Kungl. Vetenskapsakademiens högtidssammankomst den 2 april 1991. Levnadsteckningar över Kungl. Vetenskapsakademiens ledamöter, nr 190. ISSN 0347-9021.
Shu-bi-dua

Shu-bi-dua er en dansk popgruppe som ble stiftet først på 1970-tallet. Gruppen er kjent for en rekke slagere som There Is A Dogshit In My Garden.
Popgruppen ble dannet i 1973 av sangeren Michael Bundesen, gitaristen Michael Hardinger og Niels Grønbæk (erstattet i 1978 med Kim Daugaard) og Poul Meyerdorf (erstattet i 1975 med Claus Asmussen), pianisten Jens Tage Nielsen (avløst av Willy Pedersen som ble fast medlem i 1981 og trommeslageren Bosse Hall Christensen (avløst av Kasper Winding, fast
medlem fra 1981).
Den 9. juni 1997 mottok Shu-Bi-Dua den danske Livsglædens Pris fra Simon Spies Fonden.

Kulturkanonen

Sangen «Danmark» fra albumet 78'eren er tatt opp i den danske kulturkanonen under populærmusikk.
Terrestrisk

Terrestrisk eller terrestrial (av lt. terra = land eller jord) er uttrykk som brukes innenfor vitenskapen til å beskrive planeten Jorden som sådan, herunder såkalte jordiske eller landbaserte ting.
Innenfor biologien brukes uttrykkene til å beskrive planter og dyr som i hovedsak er landlevende eller lever en landbasert tilværelse, som blåveis, bjørk, hjortedyr og oss mennesker. Det motsatte kan være en akvatisk (marin eller limnisk) tilværelse, som sjøgress, koralldyr, fisk og hvaler har, eller en trelevende tilværelse, som mange aper, apekatter, ekorn og flere andre arter har.
Man kan for eksempel hevde at en art er enten terrestrisk (landlevende) eller akvatisk (vannlevende). I noen tilfeller kan man også hevde at arten er semi-terrestrisk  eller semi-akvatisk. Et eksempel på det første er arter som tilbringer mer tid på land, enn i vann. Et eksempel på det siste er arter som tilbringer mer tid i vann, enn på land.